CELEX: 52004PC0209
Language: da
Date: 2004-03-30
Title: Forslag til Rådets afgørelse om ændring af Rådets afgørelse 2003/231/EF om Det Europæiske Fællesskabs tiltrædelse af ændringsprotokollen til den internationale konvention om forenkling og harmonisering af regler om toldbehandling (Kyoto-konventionen)

KOMMISSIONEN FOR DE EUROPÆISKE FÆLLESSKABER
                                                      Bruxelles, den 30.03.2004
                                                      KOM(2004)209 endelig
                                                      2004/0068 (ACC)
                                          Forslag til
                                 RÅDETS AFGØRELSE
        om ændring af Rådets afgørelse 2003/231/EF om Det Europæiske Fællesskabs
   tiltrædelse af ændringsprotokollen til den internationale konvention om forenkling og
             harmonisering af regler om toldbehandling (Kyoto-konventionen)
                                (forelagt af Kommissionen)
DA                                                                                       DA
 ---pagebreak---                                         BEGRUNDELSE
Det vedlagte forslag vedrører Det Europæiske Fællesskabs tiltrædelse af ændringsprotokollen
til den internationale konvention om forenkling og harmonisering af regler om toldbehandling
(Kyoto-konventionen).
Artikel 3 i Rådets afgørelse af 17. marts 2003 om Det Europæiske Fællesskabs tiltrædelse af
ændringsprotokollen til Kyoto-konventionen, indeholder bestemmelse om, at Rådets formand
er bemyndiget til at udpege de personer, der har mandat til at forelægge
tiltrædelsesdokumentet til ændringsprotokollen, herunder tillæg I og II, på Fællesskabets
vegne, og at denne forelæggelse skal finde sted, samtidig med at medlemsstaterne forelægger
deres tiltrædelsesdokumenter.
I overensstemmelse med bestemmelserne i 2003 traktaten om tiltrædelse af Den Europæiske
Union optages Den Tjekkiske Republik, Estland, Cypern, Letland, Litauen, Ungarn, Malta,
Polen, Slovenien og Slovakiet i EU den 1. maj 2004. Den Tjekkiske Republik, Letland og
Slovakiet har imidlertid allerede forelagt deres tiltrædelsesdokumenter til
ændringsprotokollen til den internationale konvention om forenkling og harmonisering af
regler om toldbehandling, herunder tillæg I og II, for generalsekretæren for
Toldsamarbejdsrådet.
Hvis Fællesskabet ikke forelægger sit tiltrædelsesdokument til ændringsprotokollen til den
internationale konvention om forenkling og harmonisering af regler om toldbehandling inden
den 1. maj 2004, vil der foreligge en juridisk situation, der er uforenelig med
kompetencefordelingen mellem Fællesskabet og dets medlemsstater, idet visse af
Fællesskabets medlemsstater så vil have tiltrådt en konvention, som Fællesskabet endnu ikke
selv har tiltrådt, og hovedparten af bestemmelserne i konventionen udelukkende henhører
under Fællesskabets kompetence.
For at en sådan situation ikke skal opstå, bør Fællesskabet og de medlemsstater, der allerede
har afsluttet deres nationale tiltrædelsesprocedurer, forelægge deres tiltrædelsesdokumenter til
ændringsprotokollen, herunder tillæg I og II, inden den 1. maj 2004.
Rådet anmodes derfor om at vedtage det vedlagte forslag til Rådets afgørelse om ændring af
Rådets afgørelse af 17. marts 2003 om Det Europæiske Fællesskabs tiltrædelse af den
internationale konvention om forenkling og harmonisering af regler om toldbehandling
(Kyoto-konventionen).
                                                2
 ---pagebreak---                                                         2004/0068 (ACC)
                                            Forslag til
                                     RÅDETS AFGØRELSE
       om ændring af Rådets afgørelse 2003/231/EF om Det Europæiske Fællesskabs
  tiltrædelse af ændringsprotokollen til den internationale konvention om forenkling og
              harmonisering af regler om toldbehandling (Kyoto-konventionen)
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 133,
sammenholdt med artikel 300, stk. 2, første afsnit, første punktum,
under henvisning til forslag fra Kommissionen1, og
ud fra følgende betragtninger:
(1)     Med Rådets afgørelse 2003/231/EF2 fik Det Europæiske Fællesskab tilladelse til at
        tiltræde ændringsprotokollen til den internationale konvention om forenkling og
        harmonisering af regler om toldbehandling, undtagen tillæg III.
(2)     I afgørelse 2003/231/EF er det præciseret, at Fællesskabet forelægger sit
        tiltrædelsesdokument, samtidig med at medlemsstaterne forelægger deres
        tiltrædelsesdokumenter.
(3)     Det tyder ikke på, at alle medlemsstater vil have afsluttet deres nationale
        ratificeringsprocedurer pr. 30. april 2004.
(4)     Den Tjekkiske Republik, Letland og Slovakiet, som i henhold til 2003
        tiltrædelsestraktaten optages i EU den 1. maj 2004, har imidlertid allerede forelagt
        deres tiltrædelsesdokument til ændringsprotokollen til den internationale konvention
        om forenkling og harmonisering af regler om toldbehandling, herunder tillæg I og II,
        for generalsekretæren for Toldsamarbejdsrådet.
(5)     Man bør undgå en juridisk situation, hvor visse medlemsstater vil have tiltrådt en
        international konvention, som Fællesskabet endnu ikke har tiltrådt, og hvor
        størstedelen af den pågældende konventions bestemmelser udelukkende henhører
        under Fællesskabets kompetence.
(6)     Afgørelse 2003/231/EF bør derfor ændres -
1
        EUT C … af …….., s. ..
2
        EUT L 86 af 3.4.2003, s. 21.
                                                 3
 ---pagebreak--- TRUFFET FØLGENDE AFGØRELSE:
                                            Artikel 1
Artikel 3, stk. 1, andet punktum, i afgørelse 2003/231/EF affattes således:
“Deponeringen finder sted den 30. april 2004 samtidig med deponeringen af
tiltrædelsesinstrumenterne for de medlemsstater, der har afsluttet deres nationale
tiltrædelsesprocedurer inden denne dato”.
                                            Artikel 2
Denne afgørelse offentliggøres i Den Europæiske Unions Tidende.
Udfærdiget i Bruxelles, den
                                              På Rådets vegne
                                              Formand
                                                4